Cabanas Del Mar 78 | LekkeSlaap
Cabanas Del Mar 78: Hooffoto's
Vanaf R665 per nag (vir 5 persone)
Adres: Cabanas del Mar 78, Ellcock-weg 45, Warner Beach, 4126, KwaZulu-Natal
Cabanas Del Mar 78 is 'n woonstel in 'n veilige en bekoorlike residensiële kompleks in Winklespruit, wat aan die gewilde Saffier Suidkus geleë is. Dit is reg teen die strand, net 'n kort entjie se stap van die winkels af, en net 'n klein entjie se ry vanaf 'n groot winkelsentrum met flieks, Funland, 'n ysskaatsbaan, en verskeie restaurante om van te kies en te keur.
Hierdie selfsorgwoonstel is op die tweede vloer geleë en bied slaapplek vir 5 gaste, verkieslik 4 volwassenes en 1 kind. Daar is ongelukkig geen hysbakke nie. Dit het 'n oopplan-uitleg met 'n leefarea, volledig toegeruste kombuis en 'n oop balkon wat lieflike uitsigte oor die see bied. Die kombuis het 'n yskas-vrieskas, stoof, mikrogolf, ketel en 'n broodrooster, en dit is ten volle toegerus vir selfsorg. Daar is ook 'n oopplan-eetarea. Die sitarea het gemaklike rusbanke en 'n groot platskerm-TV met volledige DStv-Premium.
Dié woonstel beskik oor 2 slaapkamers en 1 badkamer. Die hoofslaapkamer het 'n koningingrootte-bed en daar is 1 enkelbed en 1 stapelbed (boonste bed kan 'n maksimum gewig van 70 kg ondersteun) in die tweede slaapkamer. Die badkamer het 'n stort-oor-bad, wasbak en toilet. Al die kamers het plafonwaaiers.
Die kompleks het 2 skitterende, hartvormige, kristalblou swembaddens en 'n kinderswembad. Daar is braaigeriewe en sitplek naby en 'n lieflike grasperk waar gaste kan ontspan en kinders op die klimraam, glyplank en swaaie kan speel.
Verder het die kompleks 'n privaat hek wat toegang bied tot 'n veilige swemstrand wat deur lewensredders beman word. Daar is haainette en die strand is ideaal vir visvang.
Die woonstel het 1 onderdakparkeerlek. Ekstra parkeerplek is beskikbaar vir nog 'n voertuig of 'n sleepwa, maar dit moet vooraf gereël word.
Daar is 'n wassery wat met 'n skyfie werk. Reëlings kan by die kantoor getref word dat die woonstel teen 'n ekstra koste skoongemaak word. Enige breekskade of verlies tydens die skoonmaakdiens word van die breekskadedeposito afgetrek.
’n Bespreking by Cabanas Del Mar 78 sluit in:
4.7 uit 5van 28 resensies vir Cabanas Del Mar 78
Cabanas del Mar 78, Ellcock-weg 45, Warner Beach, 4126, KwaZulu-Natal
Gaste dink Cabanas Del Mar 78 het ’n uitstekende ligging
https://travelground.imgix.net/AAEAAQAAAAAAAAAAAAAAJDBmZTRkNzkzLWM4ZjAtNDUzYi1iMGIxLTA3NzcwZDhjZmQ5ZA?w=1440&h=960&fit=crop&auto=format Vanaf R665 per nag (vir 5 persone) 28 5 1 5 78 Cabanas del Mar 45 Ellcock Road 4126 KwaZulu-Natal 086 999 0018 14:00-20:00 10:00 -30.09155 30.86153